|  |  |
| --- | --- |
| futer logo | ПРАВИЛНИКО НАЧИНУ ОБЕЛЕЖАВАЊА И РЕГИСТРАЦИЈЕ ОВАЦА И КОЗА, КАО И О СЛУЖБЕНОЈ КОНТРОЛИ ОБЕЛЕЖАВАЊА И РЕГИСТРАЦИЈЕ ОВАЦА И КОЗА ("Сл. гласник РС", бр. 77/2024) |

Прилог 1

КРИТЕРИЈУМИ, СТАНДАРДИ И ЗАХТЕВИ КОЈИ СЕ ОДНОСЕ НА УШНЕ МАРКИЦЕ

1. Ушна маркица мора да је:

1) израђена од савитљивог пластичног и отпорног материјала који мора да одговара условима JUS-ISO 2814-2 односно ISO 2812-2, као и стандардима ISO 37, ISO 527-1, ISO 6427, ISO 7111 i ISO 9352 и другим стандардима које прописује ICAR комитет *(International Committee for Animal Recording)*;

2) лака за читање током целог животног века овце и козе са записом који се не може уклонити;

3) израђена тако да се не може поново искористити;

4) дизајнирана да остане трајно причвршћена, а нешкодљива за овце и козе;

5) са заштићеним и неизбрисивим натписом који је ласерски одштампан.

2. Ушна маркица је жуте боје, састављена је из два дела, мушког и женског, дужине најмање 27 mm и ширине најмање 27 mm.

3. На врху ушне маркице налази се ознака Министарства (МПШВ)

4. Ушна маркица садржи следеће ознаке у виду штампаних црних ознака:

1) ознаку Републике Србије (RS) у складу са ISO 3166 стандардом, висине најмање 5 mm;

2) словну ознаку која представља ознаку произвођача, односно, дистрибутера ушне маркице, исписане ознакама висине најмање 5 mm;

3) деветоцифрени јединствени идентификациони број овце и козе, тако да су првих пет цифара исписане ознакама висине најмање 5 mm а последње четири цифре ознакама висине најмање 10 mm.

5. Бар код штампан ознакама висине 8 mm налази се на полеђини ушне маркице, носи сет података о држави порекла и оригиналу или дупликату и означава идентификациони број овце и козе.

6. Ушна маркица може да има и електронски транспондер (електронска идентификација) који садржи идентичне податке као ушна маркица.









